text: পাবনা ইসলামিয়া মাদরাসা অফিশিয়ালি পাবনা ইসলামিয়া আলিম মাদরাসা বাংলাদেশের পাবনা জেলায় অবস্থিত একটি ইসলাম ধর্মীয় উচ্চ শিক্ষা প্রতিষ্ঠান। ২০১১ সালের দাখিল পরীক্ষায় মাদরাসা বোর্ডে সারা দেশে এই প্রতিষ্ঠানটি ২য় স্থান এবং ২০১৪ সালে ৯ম স্থান লাভ করে। এই মাদ্রাসাটি দারুল আমান ট্রাষ্ট নামক প্রতিষ্ঠান কতৃক পরিচালিত হয়ে থাকে।
  
  ইতিহাস 
  ১৯৯১ সালের ১৮ ডিসেম্বর পাবনা দারুল আমান ট্রাস্ট প্রতিষ্ঠিত হবার প্রায় ১৪ মাস পর, ১৯৯৩ সালের ১৬ জানুয়ারী, স্থানীয় জনৈক আলহাজ্ব আছির উদ্দীন সরদার, দারুল আমান ট্রাস্টকে সামাজিক কার্যক্রম পরিচালনার জন্য পাবনা বাস টার্মিনালের উত্তরে লস্করপুর মৌজায় সাড়ে ৭ বিঘা জমি দান করেন। এর অনধিক ৩ মাসের মধ্যেই, সেই জমিতে দারুল আমান ট্রাস্টের উদ্যোগে ‘পাবনা ইসলামিয়া মাদরাসা’ নামে ধর্মীয় শিক্ষাপ্রতিষ্ঠান চালু করা হয়। মাদরাসা প্রতিষ্ঠাকালীন সময়ে ভারপ্রাপ্ত সুপার হিসেবে অধ্যাপক মাওলানা আব্দুর রহীম দায়িত্ব পালন করেন। পরবর্তীতে মাওলানা আব্দুর রবকে সুপারের দায়িত্ব দেয়া হয়। ক্রমান্বয়ে মাদরাসাটি ইবতেদায়ী থেকে দাখিল এবং তারপর আলীম স্তরে উন্নীত হয়। প্রতিষ্ঠার পর থেকে বরাবরই মাদরাসাটির ফলাফল ভাল বিধায় ২০১৯ সালেও দাখিল ও আলিম পরীক্ষায় অর্জিত ফলাফলের ভিত্তিতে এই প্রতিষ্ঠানের শিক্ষার্থীরা বাংলাদেশ মাদরাসা শিক্ষাবোর্ড প্রদত্ত ‘মেধাবৃত্তি ও সাধারণ বৃত্তি’ লাভ করেছে।  বর্তমানে মাদরাসাটির অধ্যক্ষ হিসেবে দায়িত্ব পালন করছেন হাফেজ মাওলানা ইকবাল হুসাইন।
  
  শিক্ষা কার্যক্রম
  
  সহশিক্ষা কর্মসূচী 
   শিক্ষা সফর, সাংস্কৃতিক অনুষ্ঠান, ক্রীড়া প্রতিযোগিতা প্রভৃতি। এখানে মনন নামে একটি পাবলিকেশন রয়েছে।
  
  পোষাক 
   ছাত্রঃ সাদা পাজামা, গাড় সবুজ (পেস্ট কালার) পাঞ্জাবী, সাদা টুপি এবং সাদা জুতা-মোজা।
   ছাত্রীঃ সাদা পাজামা, গাড় সবুজ (পেস্ট কালার) ফ্রক, সাদা স্কার্ফ এবং সাদা জুতা-মোজা।
  
  অবকাঠামো
  
  উল্লেখযোগ্য প্রাক্তন শিক্ষার্থী
  
  চিত্রশালা
  
  তথ্যসূত্র
  
  বহিঃসংযোগ 
  প্রাতিষ্ঠানিক ‍ওয়েবসাইট
  
  বিষয়শ্রেণী:বাংলাদেশের আলিয়া মাদ্রাসা‎
  বিষয়শ্রেণী:পাবনা জেলার বিদ্যালয়
  বিষয়শ্রেণী:১৯৯৩-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:পাবনা জেলার কলেজ
title: পাবনা ইসলামিয়া মাদ্রাসা